ભાવનગર ¿ તા.13 સપ્ટેમ્બરથી ગણેશોત્સવનો પ્રારંભ થઈ રહ્યો છે. દિવ્ય ભાસ્કર ગ્રુપના સૌરાષ્ટ્ર સમાચાર દ્વારા માટીના ગણેશની મૂર્તિનું અભિયાન શરુ કરાયું છે તેની અસરથી ભાવનગર શહેરમાં આ વર્ષે ઇકોફ્રેન્ડલી માટીની ગણેશજીની મૂર્તિની માગ વધી છે. ગત વર્ષની સરખામણીમાં આ વર્ષે માટીની મૂર્તિનું શહેરમાં વેચાણ લગભગ ડબલ થઈ ગયું છે. ઇકોફ્રેન્ડલી મૂર્તિ અંગે જાગૃતિ અભિયાનને લોકો તરફથી સારો પ્રતિસાદ મળ્યો છે. જેના પગલે જાહેર ગણેશોત્સવમાં લગભગ તમામ જગ્યાએ નાની ઇકોફેન્ડલી માટીની મૂર્તિની સ્થાપના થાય છે અને તેનું વિસર્જન પણ કરાય છે. જ્યારે સજાવટ માટે મોટી પી�ઓપીની મૂર્તિ રાખે છે. જ્યારે 10 ટકાથી વધુ ઘરોમાં લોકો દ્વારા માટીની મૂર્તિની સ્થાપના કરે છે.